Iker Martinez de Zuazo

Iker Martinez de Zuazo (Oñati, Gipuzkoa, 1977) euskal musikaria da.

 Ibilbidea 
Garai batean Latzen talde arrakastatsuan gitarra jotzailea izan zen, 1993 eta 1999 urteen artean. Latzen eta gero, 2002an Potemkin taldearen sortzaile izan zen. Potemkinen ziharduela, Latzenen itzulera biran ere egon zen 2007an. Potemkin 2010ean amaitzean, Lenao taldea sortu zuen. 2017an bakarkako lana plazaratu zuen, Itzalen mundua izenekoa. Bertan ahotsa, gitarra, harmonika eta pedal steel gitarra jotzen ditu eta zortzi musikariren laguntza izan zuen. Bere bakarkako bigarren lana 2019an iritsi zen, Lurralde berriak.

2021ean, Hegaldiak lana kaleratu zuen, Zaldi Herrenak bandarekin batera ondua. Horretarako bidailagun izan zituen Bull Biain, Joxeba Aranburu, Iñigo Ugarte eta Jimmy Irizar. Urte beraren erdialdetik aurrera Keia proiektu berria sortu zuen Ane Arruti, Iñigo Ibarrondo eta Egoitz Olalderekin batera.  2022an Erregaia diskoa kaleratu zuten eta 2024an Zamalanak diskoa.

 Diskografia 
 Latzen 
 Heriotzari Deika (1995) - maketa
 Kontzientzia ala infernua (1996)
 Ardi Larruz (1998)
 Heriotzari deika (2007)
 Hellmuga (2008)

 Potemkin 

 Maketa (2003)
 Potemkin (2006, Oihuka)
 Gauaren zaindariak (2010, autoekoizpena)

 Lenao 

 Lenao (2015)
 Iparraldeko argiak (2018)

 Bakarka 

 Itzalen mundua (2017, autoekoizpena)

 Lurralde berriak (2019, Almehuna)
Hegaldiak (2021, Almehuna) . Iker Martinez eta Zaldi Herrenak taldeak ondutako diskoa da.
Arnasaldiak (2023, Almehuna).  Iker Martinez eta Zaldi Herrenak taldeak ondutako diskoa da. Hain zuzen, disko hori grabatzeko prozesua bideoan jaso zuten, sorkuntza-prozesuari, beldurrari eta beste gai batzuei buruzko gogoetekin batera, eta, 2023. urtearen amaieran, Irudienean aurkeztu zuten lana. Arnasaldiak. Zuzeneko grabaketa baten kronika du izena.

 Keia 
 Erregaia (2022, autoekoizpena)
 Zamalanak (2024, autoekoizpena)

 Erreferentziak 

 Kanpo estekak 

Kategoria:Euskal abeslariak
Kategoria:Oñatiarrak
Kategoria:Oñatiko musika
Kategoria:Gipuzkoako abeslariak
Kategoria:Latzen